CELEX: 32009D0172
Language: et
Date: 2008-01-21 00:00:00
Title: 2009/172/EÜ: Nõukogu otsus, 21. jaanuar 2008 , millega kohandatakse Bulgaaria ja Rumeenia ühinemisakti VIII lisa

10.3.2009   
            
            
               ET
            
            
               Euroopa Liidu Teataja
            
            
               L 65/1
            
         
      NÕUKOGU OTSUS,
   
   21. jaanuar 2008,
   millega kohandatakse Bulgaaria ja Rumeenia ühinemisakti VIII lisa
   (2009/172/EÜ)
   EUROOPA LIIDU NÕUKOGU,
   võttes arvesse Bulgaaria ja Rumeenia ühinemislepingut,
   võttes arvesse Bulgaaria ja Rumeenia ühinemisakti, eriti selle artikli 34 lõiget 4,
   võttes arvesse komisjoni ettepanekut,
   võttes arvesse Euroopa Parlamendi arvamust
   ning arvestades järgmist:
   
               (1)
            
            
               Nõukogu 20. septembri 2005. aasta määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) (1) artiklis 70 on kehtestatud ühenduse rahalise toetuse protsendimäärad iga telje kohta.
            
         
               (2)
            
            
               Bulgaaria ja Rumeenia ühinemisakti (muudetud nõukogu 19. juuni 2006. aasta otsusega 2006/664/EÜ, millega kohandatakse Bulgaaria ja Rumeenia ühinemisakti VIII lisa (2)) VIII lisa IV jaos on erandina määruse (EÜ) nr 1698/2005 artiklist 70 kehtestatud EAFRD raames maaelu arenguks antava ühenduse toetuse protsendimäärad iga telje kohta Bulgaarias ja Rumeenias. Kõnealuse toetuse maksimummäär on 1. ja 3. telje ja tehnilise abi puhul 80 % ning 2. telje puhul 82 %.
            
         
               (3)
            
            
               Telje kohta kindlaks määratud kaasrahastamismäärasid ei saa kohaldada summade suhtes, mida Bulgaaria ja Rumeenia ühinemisakti VIII lisa I jao punkti E kohaselt võib maksta põllumajandustootjatele, kellel on õigus taotleda täiendavat riiklikku otsetoetust või abi nõukogu 29. septembri 2003. aasta määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (3) artikli 143c alusel.
            
         
               (4)
            
            
               Täiendavate otsetoetuste summadele antava ühenduse rahalise toetuse ülemmäär tuleb kindlaks määrata ka selleks, et kohaldada komisoni 15. detsembri 2006. aasta määrust (EÜ) nr 1974/2006 (milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad), (4) mille II lisas on sätestatud programmide soovituslik finantsjaotus maaelu arengu telje ja meetme kaupa, sealhulgas meetme „Täiendavad otsetoetused” kohta.
            
         
               (5)
            
            
               Selleks et mitte kahjustada ühinemisläbirääkimiste tulemusi ning säilitada kaasrahastamismäärade süsteemi järjepidevus pärast maaelu arengut käsitlevate määruste tehnilist kohandamist, tuleks täiendavate otsetoetuste summadele antava ühenduse rahalise toetuse ülemmäär määrata kindlaks samal tasemel nagu 1. ja 3. telje ning tehnilise abi puhul,
            
         ON TEINUD JÄRGMISE OTSUSE:
   Artikkel 1
   Bulgaaria ja Rumeenia ühinemisakti VIII lisa IV jagu asendatakse järgmisega:
   
      „Erandina määruse (EÜ) nr 1698/2005 artikli 70 lõike 3 punktist a võib ühenduse rahaline toetus ulatuda kuni 80 protsendini 1. ja 3. telje, tehnilise abi ja täiendavate otsetoetuste puhul.
      Erandina määruse (EÜ) nr 1698/2005 artikli 70 lõike 3 punktist b võib ühenduse rahaline toetus ulatuda kuni 82 protsendini 2. telje puhul.”
   
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 21. jaanuar 2008
      
         
            Nõukogu nimel
         
         
            eesistuja
         
         I. JARC
         
      
   
   
      (1)  ELT L 277, 21.10.2005, lk 1.
   
      (2)  ELT L 277, 9.10.2006, lk 4.
   
      (3)  ELT L 270, 21.10.2003, lk 1.
   
      (4)  ELT L 368, 23.12.2006, lk 15.